କେନ୍ଦ୍ରାପଡା, ଏପ୍ରିଲ ୭ (ଲୋକାଲ ୱାୟାର): କେନ୍ଦ୍ରାପଡ଼ା ଜିଲ୍ଲା ଜୟଚନ୍ଦ୍ର ଗାଁ ନିକଟ ମହାନଦୀର ଶାଖା ଲୁଣା ନଦୀରୁ ବିଲୁପ୍ତ ପ୍ରଜାତିର ୫.୪ ଫୁଟ ଲମ୍ବ ବିଶିଷ୍ଟ ରେଡିଓ ଟ୍ରାନ୍ସମିଟର ସଂଯୁକ୍ତ ମୃତ ମାଈ ଘଡ଼ିଆଳ କୁମ୍ଭୀରଟିଏ ଉଦ୍ଧାର ହୋଇଛି ।
ଗତବର୍ଷ ବନ ବିଭାଗ ୬ଟି ଘଡ଼ିଆଳଙ୍କ ଶରୀରରେ ରେଡିଓ ଟ୍ରାନ୍ସମିଟର ସଂଯୁକ୍ତ କରି ମହାନଦୀରେ ସେମାନଙ୍କ ଗତିବିଧି ଉପରେ ନଜର ରଖୁଥିଲା ।
ବନ ଅଧିକାରୀମାନେ ମୃତ କୁମ୍ଭୀରକୁ ପାଣିରୁ ଉଦ୍ଧାର କରିଛନ୍ତି । ମାଛ ଜାଲରେ ଶ୍ୱାସ ରୁଦ୍ଧ ହୋଇ ଘଡ଼ିଆଳର ମୃତୁ୍ୟ ହୋଇଥିବା ସନ୍ଦେହ କରାଯାଉଛି ।
କୁମ୍ଭୀରଟିର ବ୍ୟବଚ୍ଛେଦ ପାଇଁ ନନ୍ଦନକାନନ ପଠା ଯାଇଥିଲା । ଗୁରୁତର ଆଘାତ ପାଇ କୁମ୍ଭୀରର ମୃତୁ୍ୟ ହୋଇଥିବା ବ୍ୟବଚ୍ଛେଦ ରିପୋର୍ଟରୁ ଜଣାପଡ଼ିଛି ବୋଲି କେନ୍ଦ୍ରାପଡ଼ା ବନ ରେଞ୍ଜ୍ ଅଧିକାରୀ ଗୋବିନ୍ଦ ଚନ୍ଦ୍ର ରଥ କହିଛନ୍ତି ।
୧୯୭୬ରୁ ଟିକରପଡ଼ାରେ ଘଡ଼ିଆଳ ପ୍ରଜନନ କେନ୍ଦ୍ର ସ୍ଥାପିତ ହୋଇଥିଲେ ମଧ୍ୟ ଓଡ଼ିଶାରେ ଘଡ଼ିଆଳ କୁମ୍ଭୀରଙ୍କ ସଂଖ୍ୟା ହ୍ରାସ ପାଇବାରେ ଲାଗିଛି ।
୨୦୧୯ରେ ବନ ଅଧିକାରୀଙ୍କ ଗଣନା ଅନୁଯାୟୀ ଅନୁଗୁଳ ଜିଲ୍ଲାର ସାତକୋଶିଆ ଗଣ୍ଡରେ ମାତ୍ର ୧୪ଟି ଘଡ଼ିଆଳ କୁମ୍ଭୀର ଅଛନ୍ତି ।
ଘଡ଼ିଆଳ କୁମ୍ଭୀରଙ୍କୁ ବିଲୁପ୍ତିରୁ ରକ୍ଷା କରିବା ପାଇଁ ବନ ବିଭାଗ ତରଫରୁ ଜୁନ ୨୦୧୯ରେ ନନ୍ଦନକାନନ ଚିଡ଼ିଆଖାନାରେ ୬ଟି ଘଡ଼ିଆଳଙ୍କ ଶରୀରରେ ରେଡିଓ ଟ୍ରାନ୍ସମିଟର ସଂଯୋଗ କରି ମହାନଦୀରେ ଛଡ଼ା ଯାଇଥିଲା ।
ଘଡ଼ିଆଳ ଟେଲିମେଟ୍ରି ପ୍ରକଳ୍ପ ଓ ମାଡ୍ରାସ କ୍ରୋକୋଡାଇଲ ବ୍ୟାଙ୍କ ସହାୟତାରେ କୁମ୍ଭୀରଙ୍କ ଗତିପଥ ନିରୀକ୍ଷଣ କରିବା ଏହାର ଉଦେ୍ଦଶ୍ୟ ଥିଲା ।
ଲୁଣା ନଦୀରୁ ସାଟେଲାଇଟ ଟ୍ରାନ୍ସମିଟର ଯୁକ୍ତ ମୃତ ଘଡ଼ିଆଳ ମିଳିବା ସୂଚାଉଛି ଯେ କୁମ୍ଭୀରଟି ପ୍ରାୟ ୧୫୦ କିଲୋମିଟର ଅତିକ୍ରମ କରି କେନ୍ଦ୍ରାପଡ଼ା ଜିଲ୍ଲାର ଲୁଣା ନଦୀକୁ ଆସିଥିଲା ।
ଛଅ ମାସ ପୂର୍ବେ ଆଉ ଏକ ରେଡିଓ ଟ୍ରାନ୍ସମିଟର ଯୁକ୍ତ ଘଡ଼ିଆଳକୁ ଆଠଗଡ଼ ନିକଟ ମହାନଦୀରେ କିଛି ମତ୍ସ୍ୟଜୀବୀ ମାରି ଦେଇଥିଲେ ।
ଆମେ ଏବେ ବାକି ଚାରିଟି କୁମ୍ଭୀରଙ୍କ ଗତିବିଧି ନିରୀକ୍ଷଣ କରୁଛୁ ବୋଲି ନନ୍ଦନକାନନ ଚିଡ଼ିଆଖାନାର ଉପନିର୍ଦ୍ଦେଶକ ଜୟନ୍ତ କୁମାର ଦାସ କହିଛନ୍ତି ।
୧୯୮୦ରେ ପ୍ରଥମ ଥର ପାଇଁ ନନ୍ଦନକାନନ ଚିଡିଆଖାନାର ଆବଦ୍ଧ ପରିବେଶରେ ଘଡ଼ିଆଳ ପ୍ରଜନନ ହୋଇଥିଲା ।
ଫଳସ୍ୱରୂପ ୧୯୮୫ ବେଳକୁ ଘଡ଼ିଆଳ ସଂଖ୍ୟା ୨୦୬ରେ ପହଞ୍ଚିଥିଲା ।
୧୯୮୫ରୁ ୨୦୧୯ ମଧ୍ୟରେ ଆମେ ପ୍ରାୟ ୭ ଶହ ଘଡ଼ିଆଳଙ୍କୁ ମହାନଦୀରେ ଛାଡ଼ିଥିଲୁ ।
ହେଲେ ୨୦୧୯ ଗଣନା ଅନୁଯାୟୀ ମାତ୍ର ୧୪ଟି ଘଡିଆଳ ବଞ୍ଚି ରହିଛନ୍ତି । ନନ୍ଦନକାନନରେ ଏବେ ୯୦ଟି ଘଡ଼ିଆଳ ଅଛନ୍ତି ।
୬ଟି ଘଡିଆଳଙ୍କ ଶରୀରରେ ରେଡିଓ ଟ୍ରାନ୍ସମିଟର ସଂଯୁକ୍ତ କରି ଆମେ ବନ ଓ ବନ୍ୟପ୍ରାଣୀ ବିଭାଗକୁ ହସ୍ତାନ୍ତର କରିଥିଲୁ ବୋଲି ଦାସ କହିଛନ୍ତି ।
ମାନବୀୟ ଅତିକ୍ରମଣ ଘଡ଼ିଆଳଙ୍କ ବାସସ୍ଥଳୀ ପ୍ରତି ବିପଦ ସୃଷ୍ଟି ହୋଇଛି । ସେହିପରି ମାଛଧରା ଯୋଗୁଁ ସେମାନଙ୍କ ସଂଖ୍ୟା ହ୍ରାସ ପାଉଛି ।
ଲୁଣି ପାଣି କୁମ୍ଭୀର ଓ ମଗରଙ୍କ ତୁଳନାରେ ଘଡ଼ିଆଳ କୁମ୍ଭୀର ଜିନଗତ ଭାବେ ଦୁର୍ବଳ ବୋଲି ବନ ବିଭାଗର ପୂର୍ବତନ ବନ୍ୟପ୍ରାଣୀ ଗବେଷକ ଓ ସରୀସୃପ ବିଜ୍ଞାନୀ ଡଃ ସୁଧାକର କର କହିଛନ୍ତି ।
ନଦୀବନ୍ଧ, ବ୍ୟାରେଜ ନିର୍ମାଣ, ଜଳସେଚନ କେନାଲ, ପଙ୍କ ଜମିବା, ନଦୀପଥ ପରିବର୍ତ୍ତନ, କୃତ୍ରିମ ତଟରେଖା, ବାଲି ଖନନ, ନଦୀତଟ କୃଷି, ଗୃହପାଳିତ ଓ ବନ୍ୟ ପଶୁଧନ ଯୋଗୁଁ ନଦୀତଟ ବାସସ୍ଥଳୀ ଧ୍ୱଂସ ହେବାରୁ ଘଡ଼ିଆଳଙ୍କ ସଂଖ୍ୟା ହ୍ରାସ ପାଉଛି ବୋଲି ଡଃ କର କହିଛନ୍ତି ।
ଲମ୍ବା ଥଣ୍ଟ ଯୋଗୁଁ ଘଡ଼ିଆଳଗୁଡିକ ଏତେ ଆକ୍ରମଣାତ୍ମକ ନୁହନ୍ତି । ଘଡ଼ିଆଳ ୧୨ ବର୍ଷରେ ଯୌନ ପରିପକ୍ୱତା ହାସଲ କରେ ଓ କେବଳ ମାଛ ଖାଏ ।
ଦୈବାତ ଘଡ଼ିଆଳ ମାଛ ଜାଲରେ ପଡିଲେ ମତ୍ସ୍ୟଜୀବୀମାନେ ସେମାନଙ୍କୁ ପିଟି ପିଟି ମାରି ଦିଅନ୍ତି କିମ୍ବା ଜାଲ ବଞ୍ଚାଇବା ପାଇଁ ସେମାନଙ୍କ ଥଣ୍ଟ କାଟି ଦିଅନ୍ତି ବୋଲି ଡଃ କର କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
